section_heading: Atlanta Hawks
paragraph_text: U sezoni 1988./89. Malone je potpisao za Atlanta Hawkse. U tandemu s Dominqueom Wilkinsom, Malone je prosječno postizao 20.2 poena i 11.8 skokova te je te sezone izabran na svoju 12., tj. zadnju All-Star utakmicu. U prvom krugu doigravanju, iako su bili objektivno jači, Hawski su ispali u pet utakmica od Milwaukee Bucksa. Malone je još jednom odigrao sjajnu seriju prosječno postižući 21 poen i 12 skokova, ali to ipak nije bilo dovoljno za prolaz. U drugoj sezoni u dresu Hawksa, Malone prosječno postiže 18.9 poena i 11 skokova, ali Hawksi, s omjerom 41-41, ne uspijevaju ostvariti doigravanje. U svojoj posljednjoj sezoni u dresu Hawksa, Malone prosječno postiže 10.6 poena i 8.1 skokova za samo 23.3 minuta. Tijekom te sezone prešao je granicu od 25,000 poena i 15,000 skokova te je sa 7,695 postignutih slobodnih bacanja postao vodeći strijelac s linije slbodnih bacanja, pretekavši Oscara Robertsona.